
ŠAKIŲ RAJONO SAVIVALDYBĖS TARYBA

SPRENDIMAS
DĖL ŠAKIŲ RAJONO SAVIVALDYBĖS TARYBOS 2004 M. SAUSIO 29 D. SPRENDIMO NR. T-12 „DĖL RAJONO SAVIVALDYBĖS SAUGOMŲ VIETINĖS REIKŠMĖS GAMTOS PAVELDO OBJEKTO STATUSO GAMTOS OBJEKTAMS SUTEIKIMO“ PAKEITIMO 

2021 m. vasario 19 d. Nr. T-79
Šakiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos saugomų teritorijų įstatymo 23 straipsnio 5 dalies 1 papunkčiu bei atsižvelgdama į Panemunių regioninio parko direkcijos 2020 m. gruodžio 17 d. raštą Nr. V3-392 „Dėl gamtos paveldo objektų išbraukimo iš savivaldybės saugomų gamtinio kraštovaizdžio objektų“, Šakių rajono savivaldybės taryba n u s p r e n d ž i a:
1. Išbraukti iš Šakių rajono savivaldybės tarybos 2004 m. sausio 29 d. sprendimo Nr. T-12 „Dėl rajono savivaldybės saugomų vietinės reikšmės gamtos paveldo objekto statuso gamtos objektams suteikimo“ 1 punkto (Šakių rajono savivaldybės tarybos 2018 m. birželio 22 d. sprendimo Nr. T-227 redakcija) rajono savivaldybės saugomus botaninio gamtos paveldo objekto statusą turinčius objektus: 
- Voniškių uosis Nr. 2 – Voniškių kaimas, Plokščių seniūnija;
- Voniškių uosis Nr. 3 – Voniškių kaimas, Plokščių seniūnija.
2. Išdėstyti Šakių rajono savivaldybės tarybos 2004 m. sausio 29 d. sprendimo Nr. T-12 „Dėl rajono savivaldybės saugomų vietinės reikšmės gamtos paveldo objekto statuso gamtos objektams suteikimo“ 1 punktą nauja redakcija:
„1. Suteikti rajono savivaldybės saugomo botaninio gamtos paveldo objekto statusą objektams:
1. Gelgaudiškio ąžuolas Nr. 3 – Gelgaudišio miestas, Gelgaudiškio seniūnija;
2. Obeliškių skroblas Nr. 2 – Obeliškių kaimas, Plokščių seniūnija;
3. Obeliškių skroblas Nr. 3 – Obeliškių kaimas, Plokščių seniūnija;
4. Obeliškių ąžuolas Nr. 3 – Obeliškių kaimas, Plokščių seniūnija;
5. Voniškių uosis Nr. 1 – Voniškių kaimas, Plokščių seniūnija.“
3. Pripažinti netekusiu galios Šakių rajono savivaldybės tarybos 2004 m. sausio 29 d. sprendimo Nr. T-12 „Dėl rajono savivaldybės saugomų vietinės reikšmės gamtos paveldo objekto statuso gamtos objektams suteikimo“ 2 punktą. 
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

